काठमाडौं जेभियर्स र चैतन्य भिड्ने
काठमाडौं जेभियर्स र चैतन्य संस्कार शिक्षालय ११ औं प्याब्सन मध्यक्षेत्रीय बास्केटबल प्रतियोगिताको जुनियर ब्वाइजमा शनिबार फाइनल पुगेका छन् ।
काठमाडौँ — काठमाडौं जेभियर्स र चैतन्य संस्कार शिक्षालय ११ औं प्याब्सन मध्यक्षेत्रीय बास्केटबल प्रतियोगिताको जुनियर ब्वाइजमा शनिबार फाइनल पुगेका छन् ।काठमाडौं जेभियर्सले एआईएलाई ३२–१४ तथा चैतन्यले सूर्योदयलाई ११–८ ले पराजित गर्दै उपाधि भिडन्त पक्का गरेका हुन् ।सिनियर ब्वाइजमा चैतन्यले डेनेबलाई ३०–२६, स्प्याङ्गलले सेन्टपललाई २१–१९, एआईएले भद्राघलेलाई ४१–१७ र हेम्सले काठमाडौं जेभियर्सलाई ४३–४० ले हराउँदै सेमिफाइनल पक्का गरे ।सिनियर गल्र्समा चैतन्यले सिर्जनशीललाई १७–११, काठमाडौं जेभियर्सले भद्राघलेलाई ९–३, स्वप्नबाटिकाले स्प्याङ्गललाई १९–८ र इनोभेटिभले हेम्सलाई १७–६ ले हराएर सेमिफाइनल पक्का गरे ।